Vyno sektoriaus produkto specifikacijos Sąjungos lygmens pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 97 straipsnio 3 dalyje, paskelbimas

(2022/C 226/07)

Šiuo paskelbimu suteikiama teisė pagal Europos Parlamento ir Tarybos reglamento (ES) Nr. 1308/2013 (1) 98 straipsnį per du mėnesius nuo šio paskelbimo dienos pareikšti prieštaravimą dėl paraiškos.

PRODUKTO SPECIFIKACIJOS SĄJUNGOS LYGMENS PAKEITIMO PARAIŠKA

Colli di Rimini

PDO-IT-A0297-AM03

Paraiškos pateikimo data – 2021 2 11

1. Pareiškėjas ir teisėtas interesas

Consorzio vini di Romagna (Romanijos vyno asociacija)

SKVN gamintojų asociacija

2. Keičiama (-os) produkto specifikacijos antraštinė (-ės) dalis (-ys)

☒ Produkto pavadinimas

☐ Vynuogių produkto kategorija

☐ Ryšys su geografine vietove

☒ Prekybos apribojimai

3. Pakeitimo aprašymas ir priežastys

3.1. Pavadinimo „Colli di Rimini“ pakeitimas į „Rimini“

Prašoma vietoj pavadinimo „Colli di Rimini“ naudoti pavadinimą „Rimini“, nes juo tiksliau nurodoma geografinė gamybos vietovė Riminio provincijoje – teritorijoje, kuri driekiasi nuo kalvotų vietovių iki jūros lygio. Todėl geografinė nuoroda į pavadinimą „Rimini“ yra ne tik aiškesnė ir tikslesnė, bet ir nuoseklesnė bei labiau susijusi su SKVN teritorija. Tai palengvins komunikaciją vykdant rinkodarą ir reklamuojant šią vietovę, užtikrinant sinergiją su gerai pažįstamu Riminio – gamybos vietovės ekonominio ir kultūrinio centro – turizmo ženklu.

Taigi, tai yra dalinis SKVN pavadinimo pakeitimas, kuris neturi įtakos nei geografiniam pavadinimo tapatumui, nei gamybos vietovės nustatytoms riboms, bet juo vynų pavadinimas geriau susiejamas su geografiniu pavadinimu „Rimini“.

Pakeitimas susijęs su visais bendrojo dokumento skirsniais, kuriuose minimas nuorodos pavadinimas.

3.2. Nuostatos dėl išpilstymo nustatytų ribų vietovėje

Pakeitimas susijęs su nuostata dėl išpilstymo į butelius nustatytoje gamybos vietovėje. Šiuo pakeitimu produkto su SKVN „Rimini“ gamintojai siekia ištaisyti pradinio specifikacijos teksto, patvirtinto 1996 m. pabaigoje, t. y. tuo metu, kai bendrosiose taisyklėse dėl nacionalinių ar ES kilmės vietos nuorodų nebuvo nurodyta, ar išpilstymas į butelius ir pakavimas turėjo būti vykdomi nustatytoje vietovėje, trūkumą. Ši bendroji taisyklė buvo nustatyta po 2000 m. gegužės 16 d. Europos Teisingumo Teismo sprendimo byloje C-388/95.

Pakeitimas grindžiamas būtinybe išsaugoti SKVN „Rimini“ žymimų vynų kokybę, garantuoti jų kilmę ir užtikrinti veiksmingą ir savalaikę kontrolę.

Atrodo, kad transportavimas ir išpilstymas į butelius už gamybos vietovės ribų gali pakenkti vyno „Rimini“ kokybei, nes jis gali būti veikiamas oksidacijos-redukcijos reakcijų, staigių temperatūros pokyčių ir mikrobiologinės taršos. Šie reiškiniai visų pirma gali daryti neigiamą poveikį fizinėms ir cheminėms (mažiausiam bendrajam rūgštingumui, mažiausiam becukrio ekstrakto kiekiui ir kt.) bei juslinėms (spalvai, kvapui ir skoniui) savybėms.

Kuo didesnis atstumas, tuo didesnė rizika. Tačiau išpilstant vyną kilmės vietovėje išsaugomos jo ypatybės ir kokybė, nes vyno siuntos niekur nevežamos arba vežamos tik trumpais atstumais.

Atsižvelgiant į šiuos aspektus, taip pat į ilgametę produktų su kilmės vietos nuoroda „Rimini“ gamintojų sukauptą patirtį ir gilias technines bei mokslines žinias apie ypatingas vynų savybes, išpilstymą į butelius galima atlikti kilmės vietovėje taikant geriausias technologines atsargumo priemones, kad būtų išsaugotos visos specifikacijoje nurodytų vynų fizinės, cheminės ir juslinės savybės.

Dar vienas išpilstymo į butelius gamybos vietoje tikslas – sudaryti kuo palankesnes sąlygas kompetentingai institucijai atlikti patikras ir taip užtikrinti kuo didesnį efektyvumą, veiksmingumą ir ekonomiškumą. Išpilstant į butelius ne gamybos vietovėje negalima užtikrinti, kad šie reikalavimai bus įvykdyti tokiu pat mastu.

Kontrolės įstaiga gali labai greitai suplanuoti patikrinimo vizitus į visas gamybos vietovėje veikiančias įmones tuo metu, kai vynas „Rimini“ išpilstomas į butelius, pagal atitinkamą tikrinimo planą.

Tikslas – sistemingai užtikrinti, kad būtų galima išpilstyti tik vyno su SKVN „Rimini“ siuntas. Todėl mažesnėmis gamintojų sąnaudomis galima pasiekti geresnių rezultatų patikrų veiksmingumo prasme siekiant suteikti vartotojams kuo didesnę garantiją dėl vyno autentiškumo.

Be to, pagal galiojančius nacionalinės teisės aktus ir siekiant apsaugoti ankstesnes teises, išpilstymo į butelius įmonės gali prašyti taikyti nukrypti leidžiančią nuostatą, kad pilstymą į butelius toliau galėtų vykdyti savo patalpose, esančiose už nustatytos vietovės ribų, su sąlyga, kad jos pateiks atitinkamą paraišką Žemės ūkio, maisto produktų ir miškų ūkio politikos ministerijai ir dokumentus, įrodančius, kad SKVN „Rimini“ žymimi vynai buvo pilstomi į butelius bent dvejus iš penkerių metų iki pakeitimo, kuriuo nustatomas reikalavimas išpilstyti į butelius vietovėje, įsigaliojimo (tai neturi būti nepertraukiamas dvejų metų laikotarpis). Šis pakeitimas susijęs su bendrojo dokumento 1.9 skirsniu „Papildomos sąlygos“.

3.3. Nukrypti leidžianti nuostata dėl vyno gamybos nustatytoje geografinėje vietovėje

Taikant nuostatą, leidžiančią nukrypti nuo vynuogių auginimo vietovės, vyno gaminimo vietovė gali būti apibrėžiama taip, kad apimtų visą Riminio provinciją. Ši nukrypti leidžianti nuostata specifikacijoje buvo numatyta nuo tada, kai tik 1996 m. buvo pripažinta SKVN, todėl buvo nuspręsta, kad tikslinga šią sąlygą aiškiai įtraukti į bendrojo dokumento 1.9 skirsnį „Papildomos sąlygos“. Todėl tai yra formos pakeitimas siekiant į bendrąjį dokumentą įtraukti informaciją dėl reikalavimo, kuris, laikantis taikytinų ES ir nacionalinės teisės aktų, visada buvo nurodytas specifikacijoje

Šis pakeitimas susijęs su bendrojo dokumento 1.9 skirsniu „Papildomos sąlygos“.

3.4. Ryšys su geografine vietove

Ryšio su geografine vietove aprašymas išplėstas įtraukiant atitinkamas vynuogių produktų kategorijas, gamtinius ir žmogiškuosius veiksnius bei jų ir galutinio produkto savybių priežastinį ryšį.

Pakeitimai susiję su produkto specifikacijos 8 straipsniu ir bendrojo dokumento 8 skirsniu „Ryšys su geografine vietove“.

BENDRASIS DOKUMENTAS

1. Produkto pavadinimas

Rimini

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

15. Vytintų vynuogių vynas

4. Vyno (-ų) aprašymas

1. „Rimini“Bianco

TRUMPAS TEKSTINIS APIBŪDINIMAS

SKVN „Rimini“ žymimiems Bianco vynams būdinga įvairaus intensyvumo šiaudų geltonumo spalva, subtilus aromatas – nuo vaisių iki gėlių – ir subalansuotas skonis – šie vynai gali būti sausi arba vidutiniškai sausi.

Mažiausia visuminė alkoholio koncentracija tūrio procentais: 11 %.

Mažiausias becukrio ekstrakto kiekis: 15 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

2. „Rimini“Rosso

TRUMPAS TEKSTINIS APIBŪDINIMAS

SKVN „Rimini“ žymimų Rosso vynų spalva – nuo rubinų iki granatų raudonumo. Jie išsiskiria subalansuotu skoniu, kartais juntami taninai su galimomis raudonųjų vaisių ir žolelių, prieskonių ar mineralų natomis.

Mažiausia visuminė alkoholio koncentracija tūrio procentais: 11,50 %.

Mažiausias becukrio ekstrakto kiekis: 20 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

3. „Rimini“Rosso Riserva

TRUMPAS TEKSTINIS APIBŪDINIMAS

SKVN „Rimini“ žymimų Rosso Riserva vynų spalva – nuo intensyvios rubinų iki granatų raudonumo. Jiems būdingas sodrus vyno aromatas, kartais su žolelių ar mineralų natomis ir medienos pokvapiu, sodrus, intensyvus ir subalansuotas skonis, subtili struktūra, kartais juntami taninai. Šie vynai gali būti sausi arba vidutiniškai sausi.

Mažiausia visuminė alkoholio koncentracija tūrio procentais: 12,50 %.

Mažiausias becukrio ekstrakto kiekis: 22 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

4. „Rimini“Cabernet Sauvignon

TRUMPAS TEKSTINIS APIBŪDINIMAS

SKVN „Rimini“ žymimi Cabernet Sauvignon vynai yra rubinų arba tamsios rubinų raudonumo spalvos, subtilaus aromato su kartais juntamomis prieskonių ar žolelių natomis. Jiems būdingas sodrus, subalansuotas skonis, kartais šiek tiek juntami taninai. Šie vynai gali būti sausi arba vidutiniškai sausi.

Mažiausia visuminė alkoholio koncentracija tūrio procentais: 11,5 %.

Mažiausias becukrio ekstrakto kiekis: 20 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

5. „Rimini“Cabernet Sauvignon Riserva

TRUMPAS TEKSTINIS APIBŪDINIMAS

SKVN „Rimini“ žymimi Cabernet Sauvignon Riserva vynai yra yra tamsios rubinų raudonumo spalvos su granatų raudonumo atspalviais, subtilaus žolelių aromato. Jiems būdingas sodrus, subalansuotas skonis, kartais šiek tiek juntami taninai.

Mažiausia visuminė alkoholio koncentracija tūrio procentais: 12,00 %.

Mažiausias becukrio ekstrakto kiekis: 26 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

6. „Rimini“Biancame

TRUMPAS TEKSTINIS APIBŪDINIMAS

SKVN „Rimini“ žymimi Biancame vynai yra šviesios šiaudų geltonumo spalvos su žalsvais atspalviais, išskirtinio kvapo su galimomis gėlių natomis ir gaivaus bei subalansuoto skonio. Šie vynai gali būti sausi arba vidutiniškai sausi.

Mažiausia visuminė alkoholio koncentracija tūrio procentais: 10,50 %.

Mažiausias becukrio ekstrakto kiekis: 15 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

7. „Rimini“Sangiovese

TRUMPAS TEKSTINIS APIBŪDINIMAS

SKVN „Rimini“ žymimi Sangiovese vynai yra rubinų raudonumo spalvos, kartais su violetiniais atspalviais. Jiems būdingas vyno aromatas, kartais su gėlių ar mineralų natomis, ir subalansuotas skonis su šiek tiek juntamais taninais. Šie vynai gali būti sausi arba vidutiniškai sausi..

Mažiausia visuminė alkoholio koncentracija tūrio procentais: 11,50 %.

Mažiausias becukrio ekstrakto kiekis: 20 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

8. „Rimini“Sangiovese Superiore

TRUMPAS TEKSTINIS APIBŪDINIMAS

SKVN „Rimini“ žymimi Sangiovese Superiore vynai yra rubinų raudonumo spalvos, kartais su violetiniais atspalviais. Jie gali išsiskirti gėlių aromatu ir subalansuotu, sausu skoniu su kartais juntamais taninais.

Mažiausia visuminė alkoholio koncentracija tūrio procentais: 12,50 %.

Mažiausias becukrio ekstrakto kiekis: 24 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

9. „Rimini“Sangiovese Riserva

TRUMPAS TEKSTINIS APIBŪDINIMAS

SKVN „Rimini“ žymimi Sangiovese Riserva vynai yra rubinų raudonumo spalvos, kartais su violetiniais atspalviais. Jie gali išsiskirti gėlių aromatu ir subalansuotu, sausu skoniu su kartais juntamais taninais. Mažiausia visuminė alkoholio koncentracija tūrio procentais: 13,00 %.

Mažiausias becukrio ekstrakto kiekis: 26 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

10. „Rimini“Rebola Secco

TRUMPAS TEKSTINIS APIBŪDINIMAS

SKVN „Rimini“ žymimų Rebola Secco vynų spalva – nuo šviesios šiaudų iki aukso geltonumo. Jiems būdingas išskirtinis subtilus vaisių aromatas ir subalansuotas išskirtinio švelnumo ir struktūros skonis.

Mažiausia visuminė alkoholio koncentracija tūrio procentais: 12,00 %.

Mažiausias becukrio ekstrakto kiekis: 17 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

11. „Rimini“Rebola Passito

TRUMPAS TEKSTINIS APIBŪDINIMAS

SKVN „Rimini“ žymimų Rebola Passito vynų spalva – nuo aukso iki gintaro geltonumo. Jiems būdingas išskirtinis intensyvus vaisių aromatas su kartais juntamomis žemės natomis ir sodrus, saldus ir aksominis skonis, kuriame dera rūgštingumas.

Mažiausia visuminė alkoholio koncentracija tūrio procentais: 17,00 %.

Mažiausias becukrio ekstrakto kiekis: 24 g/l.

Bet kokie nepaminėti analitiniai parametrai atitinka apribojimus, nustatytus nacionalinės ir ES teisės aktuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 12,5 Mažiausias bendrasis rūgštingumas 4,0 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

5. Vyndarystės praktika

a. Specifiniai vynininkystės metodai

–

b. Didžiausias gamybos kiekis

1. „Rimini“Bianco, įskaitant Riserva 84 hektolitrai iš hektaro

2. „Rimini“Rosso 77 hektolitrai iš hektaro

3. „Rimini“Biancame 84 hektolitrai iš hektaro

4. „Rimini“Cabernet Sauvignon 77 hektolitrai iš hektaro

5. „Rimini“Cabernet Sangiovese 77 hektolitrai iš hektaro

6. „Rimini“Rebola 77 hektolitrai iš hektaro

7. „Rimini“Rebola Passito 55 hektolitrai iš hektaro

6. Nustatyta geografinė vietovė

Vynuogės, skirtos vynams su saugoma kilmės vietos nuoroda „Rimini“ gaminti, turi būti auginamos Riminio provincijos administraciniame plote, išskyrus vietoves, esančias žemiau nacionalinio greitkelio Nr. 16 (greitkelis „Adriatica“), ir visą Belarija Idžėja Marinos savivaldybę.

7. Vyninių vynuogių veislė (-s)

„Alikante N.“

„Biancame B.“

„Bombino Bianco B.“

„Cabernet Franc N.“ – „Cabernetnet“

„Cabernet Sauvignon N.“ – „Cabernet“

„Merlot N.“

„Montepulciano N.“

„Petit Verdot N.“

„Pignoletto B.“ – „Grechetto Gentile“

„Rebo N.“

„Sangiovese N.“

„Syrah N.“

„Trebbiano Romagnolo B.“ – „Trebbiano“

8. Ryšys (-iai) su geografine vietove

8.1. Išsami informacija apie geografinę vietovę, ryšiui su geografine vietove svarbūs gamtiniai veiksniai

Geografinė SKVN „Rimini“ vietovė ribojasi su pietine Po slėnio dalimi ir Italijos pusiasaliu, todėl šiai vietovei didelę įtaką daro jūra.

Teritorija yra statmena pakrantės linijai ir suskirstyta į tris pagrindinius hidrografinius baseinus: Marekijos, Konkos ir Maranos ir keturis antrinius: Uzo, Rio Melo, Ventenos ir Tavolo.

Lygiagrečiai su jūra ir pagal trijų hidrografinių baseinų trajektorijas aukštis didėja nuo slėnio teritorijos (žemiau kaip 60 m virš jūros lygio) iki būdingesnio ir platesnio prieškalnių kraštovaizdžio (60–250 m virš jūros lygio) ir aukščiau esančio kalvoto reljefo (200–400 m virš jūros lygio) toliau nuo pakrantės, kur taip pat būdingos kieto akmens uolienos.

Dauguma vynuogynų sutelkta kalvotose vietovėse, kurios yra būdingiausios šiai teritorijai, ypač tada, kai kraštovaizdis laipsniškai pereina nuo slėniui ir pakrantės zonai būdingo kraštovaizdžio prie centrinių ir pietinių Apeninų šlaitų kraštovaizdžio.

Dirvotyra

Kalvota SKVN „Rimini“ teritorija geologiniu požiūriu yra gana vienoda. Kraštovaizdį daugiausia sudaro plačios, švelniai vingiuotos kalvos (vidutinis nuolydis 5–25 proc.). Galima išskirti tris pagrindines sritis, pasižyminčias pakankamai vienodomis dirvožemio savybėmis.

— Pirmoji teritorija sutampa su vidurinio ir aukštutinio Marekijos slėnio teritorija, garsėjančia dideliu molio kiekiu, beveik šarminiu pH, dideliu aktyviųjų klinčių kiekiu, ypač dešiniajame Marekijos upės krante, ir mažu arba vidutiniu organinių medžiagų kiekiu aukštesniųjų kalvų dirvožemyje.

— Viduryje esančioje kalvotoje juostoje, kurią sudaro Marano ir Konkos slėniai, dirvožemiai dažniausiai būna priemolio, o juose labai dažnai esama dumblo ir kartais molio, dirvožemiai pasižymi beveik šarminiu pH, dideliu aktyviųjų klinčių kiekiu mažu organinių medžiagų kiekiu.

— Galiausiai, gilumos vietovėse, esančiose aukščiausiose Konkos slėnio kalvose, dirvožemiai paprastai būna purios struktūros ir juose labai dažnai esama dumblo ir kartais molio (tam tikrose vietovėse, ypač slėnio apačioje), jų pH yra beveik šarminis arba šarminis, klinčių kiekis paprastai yra didelis ir jie pasižymi mažu organinių medžiagų kiekiu.

Dirvožemio tipai

Dirvožemio šlaitų nuolydis yra nedidelis arba vidutinis (paprastai nuo 5 iki 25 proc.). Jį daugiausia sudaro molingos arba pelitinės uolienos su smėlio tarpsluoksniais, kurios susidarė plioceno epochoje ir yra jūrinės kilmės (mėlynojo molio darinys ir Borelo smiltainio darinys).

— Tekstūra smulki arba vidutiniškai smulki, o deguonies prieinamumas svyruoja nuo vidutinio iki gero.

— Dirvožemis paprastai yra kalkingas, o apatiniuose dirvožemio sluoksniuose klinčių yra nedaug arba jų visai nėra. Dirvožemis yra vidutiniškai šarmingas.

Klimato ypatybės:

— vidutinė metinė temperatūra – 13,2 oC; vidutinė šalčiausio mėnesio temperatūra – 3,4oC; trys mėnesiai, kai vidutinė temperatūra yra 20 oC arba aukštesnė; metinis temperatūros intervalas – 18,8 oC;

— klimato klasifikacija: vidutinis pajūrio klimatas ir vidutinis subkontinentinis klimatas;

— Vinklerio bioklimatinis indeksas svyruoja nuo 2 100 iki 2 200 dienolaipsnių;

— vidutinis bendras metinis kritulių kiekis – 754 mm, kuris per metus pasiskirsto gana tolygiai: daugiausiai kritulių iškrenta rudenį (229 mm), mažiausiai – žiemą (164 mm), vidutiniškai – vasarą (188 mm) ir pavasarį (173 mm).

8.2. Išsami informacija apie produkto kokybę ar savybes, kurias iš esmės arba išimtinai lemia geografinė aplinka

SKVN „Rimini“ vietovės aplinkos, klimato ir dirvožemio savybės lemia vynų, gaminamų pagal 1 kategorijos „Vynas“ ir 15 kategoriją „Vytintų vynuogių vynas“, specifines savybes.

1 kategorija. Vynas.

Dėl specifinės kalkingos ir molingos dirvožemio terpės ir vidutinio bei mažo derlingumo šie vynai (ypač raudonieji) pasižymi dideliu potencialiu sausosios medžiagos kiekiu ir alkoholio koncentracija, geru spalvos intensyvumu ir dideliu polifenolių kiekiu. Tai reiškia, kad pagaminti vynai yra tinkami brandinti. Be to, netoli esanti jūra daro teigiamą įtaką vynmedžių augimo ciklui, nes jie auga gerai vėdinamoje vėjuotoje aplinkoje, kur vasarą iškrenta vidutinis kritulių kiekis, o temperatūra nėra nei per žema žiemą, nei per aukšta vasarą. Šios sąlygos puikiai tinka subalansuotam brandinimui ir SKVN geografinėje vietovėje auginamų vynuogių veislių, tokių kaip „Sangiovese“ (šioje vietovėje populiariausia veislė) ir „Cabernet Sauvignon“, savybių išryškinimui, tiek atskirai, tiek maišant jas su kitomis vynuogių veislėmis, tokiomis kaip „Cabernet Franc“, „Merlot“ ir „Syrah“, gaminant „Rimini“ rožinius vynus. Šių vynų spalva kinta nuo rubino raudonumo iki granato spalvos, kartais su violetiniais atspalviais. Priklausomai nuo naudojamų vynuogių veislių mišinio, jų skonis pasižymi žolelių arba mineralų poskoniais ir kinta nuo sauso iki pusiau sauso.

Baltiesiems vynams gaminti naudojamos „Grechetto Gentile“, „Trebbiano“, „Bombino Bianco“ ir „Biancame“ veislių vynuogės, taip pat baltajam vynui skirtos „Sangiovese“ vynuogės. Be to, dėl palankių klimato sąlygų šie vynai yra gaivūs ir aromatingi. Priklausomai nuo naudojamų veislių, jų spalva kinta nuo įvairaus intensyvumo šiaudų geltonumo iki aukso spalvos. Jie pasižymi vaisių ir gėlių aromatais ir yra sausi arba pusiau sausi.

15 kategorija. Vytintų vynuogių vynas.

Tos pačios specifinės aplinkos savybės, ypač arti esanti jūra, užtikrina gerą vėdinimą, kuris puikiai padeda užtikrinti, kad vynuogės būtų sveikos. Tai reiškia, kad sąlygos, kuriomis vynuogės paliekamos vytintis ant vynmedžio, ant grotelių arba patalpose su tinkamai kontroliuojamomis sąlygomis, yra idealios. Vytinimo proceso metu išryškėja šioje geografinėje vietovėje tradiciškai auginamų vynuogių veislių, pavyzdžiui, „Grechetto Gentile“, iš kurios gaminamas „Rimini“Rebola Passito vynas, savybės. Šie vynai yra saldūs, harmoningi ir gerai subalansuoti, jų spalva kinta nuo aukso geltonumo iki gintaro spalvos ir juose gausu ekstraktų bei kartais juntami žemės pokvapiai.

8.3. Žmogiškieji veiksniai, svarbūs ryšiui su vietove ir istorinėmis aplinkybėmis

Žmogiškieji veiksniai daro didelį poveikį SKVN „Rimini“ ryšiui su vietove. Per daugelį metų vyndariai pasiekė aukštą profesionalumo ir patirties lygį, tvarkydami vynuogynus, parinkdami geriausias vietas pagal kryptį ir padėtį ir išryškindami geriausias tradiciškai gamybos vietovėje auginamų vynmedžių, tokių kaip ‘Sangiovese ir „Cabernet Sauvignon“, iš kurių gaminami raudonieji vynai, ir „Grechetto Gentile“, „Trebbiano“ ir „Biancame“, skirtų baltiesiems vynams gaminti, savybes. Laikui bėgant jie pritaikė veislių, iš kurių gaminami vynai, asortimentą, padidindami įdomesnių vynuogių, kurių geografinėje vietovėje yra daugiau, naudojimą, siekdami sustiprinti ryšį su teritorija ir pašalinti mažiau įdomias veisles ar tas, kurių trūksta, arba apriboti jų procentinę dalį vyno sudėtyje.

Siekdami užtikrinti, kad pagaminami vynai būtų geresnės kokybės, vynuogių augintojai orientuojasi į nedidelį vynuogių derlių – 11–12 tonų iš hektaro.

Vienas iš tradicinės vynuogių auginimo praktikos pavyzdžių – palikti vynuoges vytintis ant vynmedžio, ant grotelių arba patalpose su kontroliuojama temperatūra. Kalbant konkrečiau, vynas „Rimini“Rebola Passito gaminamas iš „Grechetto Gentile“ vynuogių, pasižyminčių labai maža (ne daugiau kaip 50 proc.) vyno išeiga

Kita praktika – „Sangiovese“ veislės vynuogių, skirtų baltajam vynui gaminti, rauginimas, kad jas būtų galima maišyti su kitų baltųjų vynuogių veislių vynuogėmis (jos gali sudaryti net iki 60 proc. mišinio), gaminant baltąjį vyną „Rimini“.

Vyndariai taip pat turi daug patirties brandinant SKVN žymimus raudonuosius vynus, kurie gali būti žymimi terminu „Riserva“, jei yra brandinami ne trumpiau kaip 24 mėnesius, skaičiuojant nuo jų derliaus metų gruodžio 1 d. Tai labai geros struktūros, harmoningi vynai, kurie ilgainiui tapo itin gerai žinomi rinkoje. Gaivus ir aromatingas baltasis vynas yra labai vertinamas ir mėgstamas turistų Riminio renginiuose ir paplūdimiuose, kur jis vartojamas kaip aperityvas ir derinamas su vietiniais patiekalais.

Istoriniai duomenys

Vietovėje, kurioje gaminamas SKVN „Rimini“ žymimas vynas, puoselėjamos šimtmečio senumo vyno gaminimo ir vynuogių auginimo tradicijos. Pirmieji patvirtinti vynmedžių auginimo įrodymai siekia VII–VIII a. pr. m. e, t. y. Vitis vinifera žiedadulkės ir sėklos, rastos Vilanovano-Etruskijos kapuose Verukjo komunoje. Dokumentais patvirtinama, kad nuo to laiko Riminio mieste vynuogių auginimas tęsėsi be pertraukų:

— etruskai pradėjo taikyti ilgąjį genėjimą ir sostegno vivo praktiką, pagal kurią vynmedžiai auga remiami medžių;

— III a. pr. m. e. romėnai labai išplėtė vynuogininkystę ir vyno gamybą, kurios tapo pagrindiniu ekonomikos ramsčiu;

— keliuose pasakojimuose ir lotynų istorikų pranešimuose liaupsinamas didelis vietinių vynuogynų derlius, kurio užteko, kad ilgą laiką būtų užtikrintas didelis eksportas į Romą;

— taip pat rasta vyno amforų, išdegtų romėnų krosnyse Riminyje, priskiriamų laikotarpiui nuo III a. pr. m. e. iki III a. po Kr.

Taip pat yra daug dokumentų apie viduramžių Riminio įstatus, kuriuose buvo nustatytos griežtos gyvenimo mieste ir rajone taisyklės bei pateikta daugybė nurodymų apie vynuogių auginimą ir vyno gamybą (vyno laikymą, gabenimą, prekybą ir vartojimą). Tai yra perduotų žinių paveldas, kurį galima laikyti vynuogių auginimo žinių ir patirties pagrindu, turėjusiu didelį poveikį žmogiškiesiems veiksniams ir ryšiui su dabartinės SKVN „Rimini“ teritorija.

9. Kitos specifinės sąlygos (išpilstymas, ženklinimas, kiti reikalavimai)

Vyno gamybos vietovė

Teisinė sistema –

ES teisės aktai.

Kitų sąlygų tipas –

su gamyba nustatytoje geografinėje vietovėje susijusi nukrypti leidžianti nuostata.

Sąlygos aprašymas

Laikantis Komisijos deleguotojo reglamento (ES) 2019/33 5 straipsnio, „Rimini“ vynui gaminti skirtų vynuogių rauginimas gali būti vykdomas ne tik vynuogių auginimo vietovėje, nurodytoje skyriuje apie nustatytą geografinę vietovę, bet ir bet kurioje Riminio provincijos administracinio vieneto vietoje.

Išpilstymas nustatytoje geografinėje vietovėje

Teisinė sistema –

ES teisės aktai.

Kitų sąlygų tipas –

išpilstymas į butelius nustatytoje geografinėje vietovėje.

Sąlygos aprašymas

SKVN „Rimini“ žymimi vynai turi būti išpilstomi į butelius Riminio provincijos administracinės teritorijos nustatytoje vietovėje.

Pakeitimas grindžiamas būtinybe išsaugoti SKVN „Rimini“ vynų kokybę, garantuoti jų kilmę ir užtikrinti veiksmingą ir savalaikę kontrolę.

Transportavimas ir išpilstymas į butelius už gamybos vietovės ribų gali pakenkti vyno „Rimini“ kokybei, nes jis gali būti veikiamas oksidacijos-redukcijos reakcijų, staigių temperatūros pokyčių ir mikrobiologinės taršos. Šie reiškiniai visų pirma gali daryti neigiamą poveikį fizinėms ir cheminėms (mažiausiam bendrajam rūgštingumui, mažiausiam becukrio ekstrakto kiekiui ir kt.) bei juslinėms (spalvai, kvapui ir skoniui) savybėms.

Kuo didesnis atstumas, tuo didesnė rizika. Tačiau išpilstant į butelius kilmės vietovėje geriau užtikrinama, kad produkto savybės ir kokybė išliks nepakitusios, nes vyno siuntos nevežamos arba vežamos tik trumpais atstumais.

Atsižvelgiant į šiuos aspektus, taip pat į ilgametę produktų su kilmės vietos nuoroda „Rimini“ gamintojų sukauptą patirtį ir gilias technines bei mokslines žinias apie ypatingas vynų savybes, išpilstymą į butelius galima atlikti kilmės vietovėje taikant geriausias technologines atsargumo priemones, kad būtų išsaugotos visos specifikacijoje nurodytų vynų fizinės, cheminės ir juslinės savybės.

Dar vienas išpilstymo į butelius nustatytoje gamybos vietoje tikslas – sudaryti kuo palankesnes sąlygas kompetentingai institucijai atlikti patikras ir taip užtikrinti kuo didesnį efektyvumą, veiksmingumą ir ekonomiškumą. Išpilstant į butelius ne gamybos vietovėje negalima užtikrinti, kad šie reikalavimai bus įvykdyti tokiu pat mastu.

Kontrolės įstaiga, kuri kasmet tikrina, ar laikomasi specifikacijos nuostatų, gali labai greitai suplanuoti patikrinimo vizitus į visas gamybos vietovėje veikiančias įmones tuo metu, kai vynas „Rimini“ išpilstomas į butelius, pagal atitinkamą tikrinimo planą. Tikslas – sistemingai užtikrinti, kad į butelius būtų išpilstomos tik tos vyno „Rimini“ siuntos, kurių fiziniai, cheminiai bei organoleptiniai tyrimai, atlikti kontrolės įstaigos, prieš tai buvo patvirtinti kaip teigiami. Todėl mažesnėmis gamintojų sąnaudomis galima pasiekti geresnių rezultatų, susijusių su patikrų veiksmingumu, kad vartotojams būtų galima suteikti kuo daugiau vyno autentiškumo garantijų.

Be to, pagal galiojančius nacionalinės teisės aktus ir siekiant apsaugoti ankstesnes teises, išpilstymo į butelius įmonės gali prašyti taikyti nukrypti leidžiančią nuostatą, kad pilstymą į butelius toliau galėtų vykdyti savo patalpose, esančiose už nustatytos vietovės ribų, su sąlyga, kad jos pateiks atitinkamą paraišką Žemės ūkio, maisto produktų ir miškų ūkio politikos ministerijai ir dokumentus, įrodančius, kad SKVN „Rimini“ žymimi vynai buvo pilstomi į butelius bent dvejus iš penkerių metų iki pakeitimo, kuriuo nustatomas reikalavimas išpilstyti į butelius vietovėje, įsigaliojimo (tai neturi būti nepertraukiamas dvejų metų laikotarpis).

Produkto specifikacijos nuoroda

http://www.politicheagricole.it/flex/cm/pages/ServeBLOB.php/L/IT/IDPagina/16522

(1) OL L 347, 2013 12 20, p. 671.